kardosdrur/scandi-wiki huggingface dataset:
Troposcatter

Troposcatter er en langvejs kommunikationsforbindelse på op til 300 km. Denne radioudbredelsesmetode anvender troposfærisk spredningsfænomenet, hvor radiobølger ved specifikke frekvenser spredes tilfældigt når de passerer gennem de øvre lag af troposfæren. Radiosignaler transmitteres i tæt stråle rettet mod tropopausen, midtvejs mellem sender og modtager stederne; så signalerne her passerer gennem troposfæren, hvor de spredes og kan så modtages af modtagerstationen.

Troposcatter anvender frekvenser på omkring 2 GHz.

Troposacatter forbindelserne er nu sjældne. Nu benyttes satellitforbindelser.

ACE High var et NATO Troposcatter system. Det gik fra Norge via Torphøj ved Give til Tyskland.

Kilder/referencer

Eksterne henvisninger 
 Russian tropospheric relay communication network
 Troposcatter communication network maps
 Jane's AN/TRC-170(v)
 Tropospheric Scatter Communications Systems Air Power Australia

Radiobølgernes udbredelse
BMW K1300S

K1300S er en motorcykelmodel fra BMW (Bayerische Motoren Werke AG) og kom på markedet i 2009.
Forgængeren K1200S var den første tværstillede række-4'er fra BMW. Denne producerede 167 HK og et massivt moment.  Motorcyklens køreegenskaber rakte så langt, at rekorden på Nürburgring blev slået.
K1300S blev afløseren som skulle fjerne nogle af børnesygdommene. F.eks. var der i starten problemer med kobling og gearkasse. Dette blev løst, samtidigt blev motoren opboret med 100 cm3, hvilket gav yderlige 7 HK og et moment på 140 newtonmeter. BMW's i forvejen udmærkede ESA (elektronisk styret affjedring) blev yderligere forfinet.
En del test's har påpeget at motorcyklens feedback til køreren fra forenden ikke matcher de øvrige konkurrenter. (f.eks. ZZR1400 og Hayabusa) Dog noterer de sig, at man stadig kan have stor tillid til maskinens evne til at stå fast i svingene.

Komfortmæssigt findes der ikke mange konkurrenter, her skal det dog nævnes at sædet, af nogle, føles for blødt til lange dagsetaper. Løsningen kan være et komfortsæde med gel indlagt.

K1300S
Pomeranian

En pomeranian (også kendt som Pom eller Pom Pom) er den mindste af spidshunderacerne. En pomeranian er navngivet efter Pommern i Centraleuropa (i dag del af østlige Tyskland og nordlige Polen). En pomeranian er klassificeret som en dværghund opdræt pga. dens lille størrelse. Hunden vejer 2-4 kg og er 20 cm høj (+/- 2 cm). Hunde under 18 cm er uønskede hos DKK.

Fodnoter

Eksterne henvisninger 

 

Hunderacer fra Tyskland
Tour de France 1968

Tour de France 1968 var den 55. udgave af Tour de France og fandt sted fra 27. Juni til 21. Juli 1968. Løbet bestod af 22 etaper på i alt 4.684,8 kilometer, kørt med en gennemsnitsfart på 34.894 km/t

Podieplaceringer

De tre øverst placerede i løbet var i rækkefølge:
 Jan Janssen (HOL)
 Herman Van Springel (BEL)
 Ferdinand Bracke (BEL)

Kilder 

1968
Cykelløb i 1968
Northern Football Alliance 1890-91

Northern Football Alliance 1890–91 var den første sæson af den engelske fodboldliga Northern Football Alliance. Ligaen havde deltagelse af syv hold, der spillede en dobbeltturnering alle-mod-alle. Turneringen blev vundet af Sunderland AFC 'A', der opnåede 20 point i 12 kampe, og som dermed blev den første mester i ligaen.

Ligaen havde deltagelse af følgende syv hold:
 Auckland Town FC
 Birtley FC
 Elswick Rangers FC
 Gateshead NER FC
 Rendel FC
 Sunderland AFC 'A'
 Whitburn FC

Til den følgende sæson blev antallet af hold i ligaen udvidet fra syv til 10. To hold forlod ligaen efter sæsonen: Auckland Town FC og Birtley FC. Fem hold havde søgt om optagelse i ligaen: Mickley FC, Shankhouse FC, Southwick FC, Sunderland Olympic FC og Willington Athletic FC. Og de blev alle optaget.

Kilder / eksterne henvisninger 
 Donmouth – Northern Football Alliance

Noter 

Sæsoner i Northern Football Alliance
Fodbold i 1890
Fodbold i 1891
Northern Football Alliance 1893-94

Northern Football Alliance 1893–94 var den fjerde sæson af den engelske fodboldliga Northern Football Alliance. Ligaen havde deltagelse af ti hold, der spillede en dobbeltturnering alle-mod-alle. Turneringen blev vundet af Sunderland AFC 'A', som dermed vandt ligaen for anden sæson i træk og tredje gang i alt.

Til den følgende sæson blev antallet af hold i ligaen øget fra 10 til 12. De to lavest rangerede hold i ligaen, Dipton Wanderers og Southwick, skulle efter reglerne søge genvalg for at forblive i ligaen. Begge hold stillede op, og begge blev valgt til endnu en sæson i ligaen. Som de to nye hold valgte ligaen Trafalgar FC og Jarrow FC. Yderlige otte hold havde søgt om optagelse i ligaen.

Kilder / eksterne henvisninger 
 Donmouth – Northern Football Alliance

Noter 

Sæsoner i Northern Football Alliance
Fodbold i 1893
Fodbold i 1894
DQ (sanger)

Peter Andersen (alias DQ), født 3. september 1972 i Køge, er en dansk drag queen og sanger. Han er mest kendt for at vinde Dansk Melodi Grand Prix 2007 under kunstnernavnet DQ (forkortelse af Drama Queen).

Peter Andersen begyndte at lave dragshows i 1997, da han var i gang med frisøruddannelsen. Sangkarrieren begyndte med bandet Tina Turner Jam, som spillede første gang i Pumpehuset i København i 1997. I 1998 udgav han singlen MissTerious som forløber for albummet Rock'n'Dance, der udkom i 2000. Bandet har senere skiftet navn til Turn On Tina, og det har gennem mange år været kendt særligt i homomiljøet.

Ved semifinalerne op til det danske melodi grand prix i februar 2007 lykkedes det i første omgang ikke Peter Andersen at kvalificere sig til videre deltagelse. Han kom med i finalen på et såkaldt wildcard, som blev udpeget ved afstemninger på DRs P3 og fik i de fleste regioner maksimalt antal points, så han vandt det danske grand prix. Han repræsenterede således Danmark ved semifinalen i det europæiske melodi grand prix i Finland 12. maj 2007, hvorfra det dog ikke lykkedes at kvalificere sig til finalen.

Diskografi 
Peter Andersen har udgivet følgende plader:
 MissTerious (1998)
 DQ (2007)

Eksterne henvisninger 
 Peter Andersens hjemmeside 
 Drama Queens hjemmeside
 

Sangere fra Danmark
Vindere af Dansk Melodi Grand Prix
Deltagere ved Eurovision Song Contest 2007
Danmarks Eurovision Song Contest-deltagere
Drag queens
Deltagere ved Dansk Melodi Grand Prix 2007
Hans Davidsen-Nielsen

Hans Davidsen-Nielsen (født 24. juli 1968) er en dansk journalist og forfatter.

Davidsen-Nielsen er søn af psykoterapeut og forfatter Marianne Davidsen-Nielsen og professor emeritus og tidligere formand for Dansk Sprognævn Niels Davidsen-Nielsen. Han er ud af en søskendeflok på tre, hvor af Mette Davidsen-Nielsen er en af dem. Han blev uddannet på Danmarks Journalisthøjskole i 1994.

Han har blandt andet beskæftiget sig med efterretningstjenesternes historie og skrevet Spionernes krig (2008) om Forsvarets Efterretningstjeneste og En højere sags tjeneste – PET under den kolde krig (2007) om Politiets Efterretningstjeneste.

Tidligere har han skrevet Værnet: den danske SS-læge i Buchenwald (2002) om Carl Værnet og Danskeren på Guantanamo: den personlige beretning (2004) om Slimane Hadj Abderrahmane.

Som journalist er Davidsen-Nielsen ansat på Politiken og har tidligere været ansat på Weekendavisen og Jyllands-Posten.

Udvalgt bibliografi 
 Værnet: den danske SS-læge i Buchenwald (2002)
 Danskeren på Guantánamo: den personlige beretning (2004)
 En højere sags tjeneste: PET under den kolde krig (2006)
 Danmark i krig: en krønike om kampen mod terror (2007)
 Spionernes krig: historien om Forsvarets Efterretningstjeneste (2008)
 Hypokonderens død (2014)
 Løgnen om en sand ven (2017)

Referencer

Eksterne henvisninger 
 

Journalister fra Danmark
Faglitterære forfattere fra Danmark
Journalister ved Weekendavisen
Journalister ved Politiken
Biografiforfattere fra Danmark
Dansksprogede forfattere fra Danmark
Personer i Kraks Blå Bog
Anne Marie Ploug

Anne Marie Ploug (født 1966 i Glostrup) er en dansk billedkunstner. 

Anne Marie Ploug er uddannet fra Det Kongelige Danske Kunstakademis Billedkunstskole i 1988-1995. 
Arbejder hovedsagligt med maleri og grafik.

Eksterne henvisninger 
 AnneMariePloug.dk
 

Malere fra Danmark
Modtagere af Ole Haslunds Kunstnerfonds legat
Kriminalomsorgen

Kriminalomsorgen er en norsk offentlig instans med ansvaret for at håndhæve varetægtsfængsling, fængselsstraf og kriminalforsorg i frihed på en måde, der er betryggende for samfundet og forebygger kriminelle handlinger. Myndigheden blev dannet som Fængselsstyrelsen 1875 og hører under det norske Justitsministeriet (Justis- og beredskapsdepartementet).
 
Kriminalomsorgen er organiseret i et hierarki bestående af et centralt niveau med Kriminalomsorgsdirektoratet (KRID, tidligere Kriminalomsorgens sentrale forvaltning), et regionalt niveau, med fem regionale administrationer, og et lokalt niveau med de enkelte fængsler og kriminalforsorgskontorer. Hertil kommer Kriminalomsorgens Utdanningssenter (KRUS), som er ansvarlig for uddannelse af fængselsfunktionærer, og Kriminalomsorgens IT-tjeneste (KIT), der er ansvarlig for udvikling, installation og vedligeholdelse af informationsteknologi (IT) i Kriminalomsorgen.
 
Kriminalomsorgen i Norge tilsvarer Kriminalforsorgen i Danmark.

Se også 
 Direktoratet for Kriminalforsorgen - det danske organ for kriminalforsorg
 Kriminalvården - det svenske organ for kriminalforsorg

Referencer

Eksterne henvisninger 
 Hjemmeside
 Fængsler i Norge

Kriminalforsorg
Norges retsvæsen
Terceiro Comendo Puro

Terceiro Comando Puro er en brasiliansk kriminel organisation i Rio de Janiero. Den blev splittet fra Terceiro Comando i 2002.

Gruppen opererer i de nordlige og østlige områder af byen, specielt i nærheden af Senador Camará,

Kilder

Bander i Brasilien
Terceiro Comando

Terceiro Comando er en brasiliansk kriminel organisation, grundlagt i 1990'erne. Det er en undergruppe af banden Comando Vermelho. Gruppen Terceiro Comendo Puro blev splittet fra Terceiro Comando i 2002.

Kilder 

Bander i Brasilien
Økodag

Økodag er den dag, hvor de økologiske malkekøer kommer på græs efter en vinter i stalden.
Økologiske landmænd over hele landet åbner staldporten kl. 12.00, og lukker køerne ud.

Alle økologiske køer kommer på græs hele sommerhalvåret hvorimod kun 20 – 25 % af de ikke-økologiske køer kommer på græs. 

Økodag kaldes også Køernes forårsfest og er arrangeret i et samarbejde mellem Økologisk Landsforening og de økologiske mejerier Naturmælk, Thise, Arla, Øllingegaard, Osted og Them. 

Den første Økodag blev holdt i 2005, og siden er det blevet et stort tilløbsstykke.

Eksterne henvisninger 
 www.økodag.dk

Kvægbrug
Økologisk landbrug
Landbrugsbegivenheder
Begivenheder i Danmark
Etableret i 2005
Clark County (Arkansas)

Clark County er et county i den amerikanske delstat Arkansas.

Counties i Arkansas
Chicot County

Chicot County er et county i den amerikanske delstat Arkansas. 

Ved folketællingen i 2010 boede der 11.800 i Chicot County. Det administrative centrum er Lake Village. Chicot County blev etableret den 25. oktober 25 1823 som det 10. county i Arkansas. Det har fået navn efter Point Chicot i Mississippifloden og ligger i Arkansas Delta, der har været et historisk betydningsfuldt område for bomuldsdyrkning.

Noter

Eksterne henvisninger 

Counties i Arkansas
Carroll County (Arkansas)

Carroll County er et county i den amerikanske delstat Arkansas. Carroll County er Arkansas' 26. county, grundlagt 1. november 1833 og opkaldt efter Charles Carroll of Carrollton, den længstlevende underskriver af USA's uafhængighedserklæring. Ved folketællingen i 2010 havde Carroll County 27.446 indbyggere.

Carroll County har to hovedbyer: Berryville og Eureka Springs.

Noter

Eksterne henvisninger 
 Carroll County Government site 
 Carroll County Historical and Genealogical Society

Counties i Arkansas
Northern Football Alliance 1894-95

Northern Football Alliance 1894–95 var den femte sæson af den engelske fodboldliga Northern Football Alliance. Ligaen havde deltagelse af tolv hold, der spillede en dobbeltturnering alle-mod-alle. Turneringen blev vundet af Sunderland AFC 'A', som dermed vandt ligaen for tredje sæson i træk og fjerde gang i alt.

Sunderland AFC 'A' vandt titlen på bedre målkvotient end Blyth. Men Blyth nedlagde protest med påstand om, at Sunderland havde anvendt flere Football League-spillere end tilladt i deres kamp mod Willington Athletic FC, der blev spillet 2. påskedag. Protesten blev behandlet den 14. maj 1895 på et møde afholdt på Express Hotel i Newcastle, hvor man ved afstemning besluttede at afvise protesten.

Den efterfølgende sæson blev ligaen udvidet fra 12 til 14 hold. Eftersom Trafalgar FC forlod ligaen, skulle der vælges tre nye hold. Valget faldt på Axwell Rovers FC, Birtley FC og Newcastle East End FC.

Kilder / eksterne henvisninger 
 Donmouth – Northern Football Alliance

Noter 

Sæsoner i Northern Football Alliance
Fodbold i 1894
Fodbold i 1895
Bundesautobahn 6

Bundesautobahn 6 eller A 6 er en motorvej i Tyskland. Den skaber en tværgående forbindelse mellem Frankrig og Tjekkiet. Det første stykke af motorvejen åbnede for trafik i 1935 (som en del af HaFraBa), mens hele strækningen først var færdiggjort i 2008. 

Kejser Karl 4. (1316-1378) oprettede ruten mellem Nürnberg og Prag og strækningen kaldes derfor også Via Carolina.

Eksterne henvisninger 

Motorveje i Tyskland
Barsebäckværket

Barsebäckværket er et nedlagt atomkraftværk, som var i drift fra 1975-2005, beliggende ved landsbyen Barsebäck i Skåne. 

Værket startede produktionen i 1975. Dets to reaktorer er nu taget ud af drift. Dette skete til dels efter stærkt pres fra Danmark, hvor OOA fandt en betydelig risiko ved den nære beliggenhed til millionbyen København. Herudover er Barsebäckværket, ifølge geologiprofessor Jens Morten Hansen, placeret næsten direkte ovenpå forkastningen Tornqvistzonen. Ifølge Jens Morten Hansen ville det have diskvalificeret placeringen i USA.

Reaktoren Barsebäck 1 lukkede i 1999, og Barsebäck 2 lukkede 31. maj 2005.

Nedbrydnings- og oprydningsarbejdet kan på grund af opbygning af et lager (SFR, Forsmark) for lav- og middelradioaktivt affald først begyndes i ca. 2020 og forventes at tage syv år. Højaktivt affald oplagres på CLAB ved Oskarshamn til ca. 2045.

Fodnoter

Eksterne henvisninger 

 Barsebäckværkets hjemmeside

Atomkraftværker i Sverige
E.ON
Etableret i 1975
Ophørt i 2005
Barsebäck
Bygninger, konstruktioner og anlæg i Kävlinge kommun
Bygninger, konstruktioner og anlæg i Skåne län
Strands IF

Strands Idrottsförening  eller Strands IF er en sportsklub i Hudiksvall i Sverige. Strands IF blev dannet i 1901 og bedriver i dag fodbold, atletik, baseball og kunstskøjteløb. 1925 vandt klubben det Norrländske fodboldsmesterskab. Klubben har spillet i Sveriges tredje højeste division i fodbold, hvor den debuterede i sæsonen 1934/1935. Atletikavdelningen har haft flere landsholdsfolk.

Danskere
 Bjarne Bender Mortensen

Eksterne henvisninger 
Strands IF

Fodboldklubber i Sverige
Sportsklubber i Sverige
Etableret i 1901
Hudiksvall
Niki Lauda

Andreas Nikolaus "Niki" Lauda (født 22. februar 1949 i Wien, Østrig, død 20. maj 2019 i Zürich, Schweiz) var en østrigsk racerkører. Han var far til racerkøreren Mathias Lauda.

Lauda vandt verdensmesterskabet i Formel 1 tre gange i 1975, 1977 og 1984.

Lauda kørte galt på Nürburgring den 1. august 1976, hvilket næsten kostede ham livet og efterlod alvorlige ar i ansigtet. Lauda kørte af banen, hvilket resulterede i, at brændstoftanken sprang læk og brød i brand. Hele bilen var et flammende inferno, og der gik op mod et minut, før det lykkedes redningsfolkene og de andre kørere, at få Lauda ud af den brændende bil. Det betød, at Lauda havde fået voldsomme brandsår i ansigtet og han havde indåndet varme, giftige gasser, hvilket beskadigede hans lunger kraftigt. Lauda var ved bevidsthed under hele ulykken, men kollapsede siden hen og gik i koma, da han var kommet ud af bilen.

I 2003 overtog Lauda flyselskabet Aero Lloyd Austria GmbH og startede derved Niki Luftfahrt GmbH til dagligt kaldet Niki.

Han var indtil 26. November 2017 kommentator på tysk tv ved Formel 1-transmissioner og ekspertkonsulent hos Mercedes Grand Prix Formel 1-team.

Den 2. september 2013 havde filmen "RUSH" premiere. Filmen handler om ham og hans største rival, James Hunts, forhold til hinanden. Den har alle de store øjeblikke fra deres rivalisering. Filmen foregår hovedsageligt omkring verdensmesterskabet i 1976. Filmen er instrueret af Ron Howard.

Død 
Lauda døde som 70-årig den 20. maj 2019 på Zürich Universitetshospital mens han sov, hvor han fik dialyse-behandling for sine nyreproblemer, efter en periode med dårligt helbred.

Referencer

Eksterne henvisninger 

 

Sportsfolk fra Østrig
Formel 1-kørere fra Østrig
Personer fra Wien
Østrigere i 1900-tallet
Østrigere i 2000-tallet
Carglass

Carglass er et firma specialiseret i reparation og udskiftning af bilglas, med hovedkvarter i Albertslund. Carglass er landsdækkende og er en del af Belron-gruppen, specialitst i reparation og udskiftning af bilglas.

Historie
Carglass kom ind på det danske marked i 2001. Dette skete ved at opkøbe Glaslinien som havde været på det danske marked i mange år. Glaslinien var et mobilt glasfirma som kørte ud til alle kunderne. Da Carglass kom ind på det danske marked, startede man med at åbne værksteder. Det første værksted var i Brøndby, og senere kom værkstederne til på Fyn og i Jylland. I 2008 købte Carglass Mobilglas, som også havde været på det danske marked i mere end 20 år. Mobilglas var ligesom Glaslinien et mobilt glasfirma som kørte ud til kunderne for at reparerer eller udskifte ruderne. Carglass har i dag værksteder i hele landet, men man kan også stadig booke dem til at komme ud på adressen.

Eksterne henvisninger
Carglass' officielle website

Virksomheder i København
Glasvirksomheder
Bundesautobahn 8

Bundesautobahn 8 eller A 8 er en motorvej i Tyskland. Den går tværs igennem den sydlige del af landet og skaber forbindelse mellem Luxembourg og Østrig. Anlæggelsen påbegyndtes i 1934, med det første stykke mellem München og grænsen til Østrig, men strækningen er som helhed endnu ikke færdiggjort, da der endnu er to afbrydelser.

Eksterne henvisninger 

Motorveje i Tyskland
Rock 'n' Roll Party Tour

Rock 'n' Roll Party Tour var en verdensturné af det amerikanske rockband Smashing Pumpkins. Verdensturnéen foregik umiddelbart efter udgivelsen af den første sang fra gratisalbummet Teargarden by Kaleidyscope, hvorfra "A Song for a Son" blev udgivet i december 2009 som den første af i alt 44 nye numre. Verdensturnéen varede fra 17. april til 8. oktober 2010. 

Verdensturnéen bestod af 47 koncerter i 43 byer fordelt på seks lande. Det var bandets første turné uden Jimmy Chamberlin bag trommerne. Han havde forladt gruppen i starten af 2009, og Smashing Pumpkins gav ingen koncerter (under bandnavnet) i 2009. Koncerterne fandt sted i Nordamerika, Europa og Asien. Nogle uger efter turnéens var blevet afsluttet, tog bandet på en mindre turné i Oceanien og Sydamerika, som dog ikke officielt er en del af Rock 'n' Roll Party Tour.

Sange 

Eftersom verdensturnéen blev foretaget i forbindelse med udgivelsen af de første sange fra internetalbummet Teargarden by Kaleidyscope, spillede bandet primært de sange, som der var eller senere skulle blive udgivet fra albummet. De mest spillede sange fra Teargarden by Kaleidyscope var "A Song for a Son", "Astral Planes", "Freak" og "Owata". Samtidig spillede bandet også det nye nummer "As Rome Burns", der endnu ikke er blevet udgivet. Da turneén blev afsluttet, var der kun blevet udgivet seks sange fra det nye album, og derfor spillede bandet også en god blanding af numre fra tidligere album. 

Fra bandets tidligere album var de mest spillede sange "Today" og "Cherub Rock" fra Siamese Dream, "Tonight, Tonight" og "Bullet with Butterfly Wings" fra Mellon Collie and the Infinite Sadness, "Ava Adore" fra Adore, "Stand Inside Your Love" fra MACHINA/the Machines of God og "United States", "Tarantula" og "That's the Way (My Love Is)" fra Zeitgeist. Også "Eye" fra soundtracket til filmen Singles og "My Love Is Winter" fra 2012-albummet Oceania blev spillet flittigt.

De 10 mest spillede sange

Bandet 

 Billy Corgan (sang, guitar)
 Jeff Schroeder (guitar)
 Nicole Fiorentino (bas) (45 koncerter)
 Mike Byrne (trommer)
 Julia Pierce (1 koncert)
 Mark Tulin (2 koncerter)
 Matt Walker (1 koncert)

Smashing Pumpkins turnéer
Begivenheder i 2010
Skeuomorfisme

Skeuomorfisme er det fænomen at man bruger kendt teknologi som metafor i ny teknologi. Eller sagt på en anden måde: Et design træk kopieret fra en lignende genstand i et andet materiale, selv om det ikke er funktionelt nødvendigt.

Eksempler er mobiltelefoner med ringelyd som gamle analoge telefoner, el-biler der bliver tilført kunstig lyd således at de kan høres i trafikken, eller at kliklyden fra en lukker på et analogt kamera gengives i et digitalt kamera ved at der bliver afspillet en tilsvarende lyd.

Design
Lennart Johansson

Lennart Johansson (født 5. november 1929, død 4. juni 2019) var en svensk idrætsleder. Han var præsident for UEFA fra 1990 til 2007. 

I april 2005 blev han genvalgt for en ny toårs periode. Han blev i 2007 afløst af Michel Platini.

Han var også vicepræsident i FIFA, og i 1998 var han kandidat til at efterfølge brasilianeren João Havelange som organisationens præsident, men Joseph Blatter blev i stedet valgt.

Personer fra Stockholm
UEFA-præsidenter
Svenskere i 1900-tallet
Svenskere i 2000-tallet
Bundesautobahn 9

Bundesautobahn 9 eller A 9 er en motorvej i Tyskland. Den skaber forbindelse mellem landets to største byer, Berlin og München. Projekteringen begyndtes i 1927 og blev kaldt MüLeiBerl (efter byerne München, Leipzig og Berlin). Anlæggelsen påbegyndtes og de første strækninger åbnede i 1936 og i 1941 var motorvejen komplet. Det er dermed den ældste færdige motorvej i Tyskland. 

På grænsen mellem delstaterne Thüringen og Bayern byggedes en bro, Saalebrücke Rudolphstein, som sprængtes i luftes af tyske soldater kort før afslutningen af 2. verdenskrig i 1945. Efter oprettelsen af de to tyske stater Vesttyskland og Østtyskland, dannede ruinen grænsen mellem de to lande og den blev først genopført og indviet i 1966. Herefter fungerede den som transitvej mellem det sydlige Vesttyskland og Vestberlin frem til genforeningen i 1990.

Eksterne henvisninger 

Motorveje i Tyskland
Vilm

Vilm (udtale: ) er en tysk ø i Østersøen. Den ligger ud for øen Rügens sydkyst i forbundslandet Mecklenburg-Vorpommern. Vilm hører administrativt under byen Putbus, der ligger på Rügen. Navnet Vilm kommer fra det slaviske "ilumu" og betyder elm. 

Øen blev 1990 igen tilgængelig for offentligheden. Fra marts til oktober modtager øen daglig op til 30 besøgende.

Geografi 
Øen ligger i Rügischer Bodden, ca. tre kilometer sydøst for Putbus og 20 kilometer fra fastlandet. Den er 0,94 km² stor, 2,5 km lang, og øens højeste punkt er 37,8 meter. På Vilm forekommer næsten alle den sydlige del af Østersøens kystformer, og dens natur er præget af en stor artsmangfoldighed. Bevoksningen består overvejende af bøg og eg. Øen har siden 1936 været naturbeskyttet og har siden 1990 været et Europæisk fredet fugleområde. Der er kun få huse på øen, som benyttes af naturfredningsindretningerne.

Grundlæggelsen af "der Naturschutzakademie" 
Den 1. september 1990 åbnede Forbundsrepublikken Tyskland et naturbeskyttelsesakademi for den sydlige del af Østersøen på  Vilm. Akademiet, der er en afdeling af "Bundesamtes für Naturschutz" afholder internationale møder og seminarer på øen.

Eksterne henvisninger 

 Internationale Naturschutzakademie Insel Vilm 
 www.vilmexkursion.de 

.

Rügen
Mecklenburg-Vorpommerns geografi
Øer i Østersøen
Ummanz

Ummanz er en tysk ø i Østersøen med 274 indbyggere. Den ligger ud for øen Rügens vestkyst i forbundslandet Mecklenburg-Vorpommern, og hører administrativt under Landkreis Vorpommern-Rügen. Øen er lige godt 20 kvadratkilometer stor og hører til Nationalpark Vorpommersche Boddenlandschaft. Den er siden 1901 forbundet med Rügen via en 250 meter lang bro.

Eksterne henvisninger 

Mecklenburg-Vorpommerns geografi
Øer i Østersøen